**Ministru kabineta noteikumu projekta “Grozījums Ministru kabineta**

**2002. gada 19. februāra noteikumos Nr. 68 “Izglītības programmu minimālās prasības zobārsta, farmaceita, māsas un vecmātes profesionālās kvalifikācijas iegūšanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekta mērķis ir pārņemt Eiropas Parlamenta un Padomes 2005. gada 7. septembra Direktīvā 2005/36/EK par profesionālo kvalifikāciju atzīšanu noteiktās tiesību normas, lai personas, kas iegūst vispārējās aprūpes māsas kvalifikāciju Latvijā, varētu izmantot savas tiesības piedalīties brīvā darbaspēka kustībā Eiropas Savienībā.Projekts stāsies spēkā Oficiālo publikāciju un tiesiskās informācijas likumā noteiktajā kārtībā**.** |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta noteikumu projekts “Grozījums Ministru kabineta 2002. gada 19. februāra noteikumos Nr. 68 “Izglītības programmu minimālās prasības zobārsta, farmaceita, māsas un vecmātes profesionālās kvalifikācijas iegūšanai”” (turpmāk – noteikumu projekts) izstrādāts saskaņā ar: 1) likuma “Par reglamentētajām profesijām un profesionālās kvalifikācijas atzīšanu” (turpmāk – reglamentēto profesiju likums) 6. panta 2. punktu un 9. panta pirmo daļu,2) Eiropas Parlamenta un Padomes 2005. gada 7. septembra Direktīvu 2005/36/EK par profesionālo kvalifikāciju atzīšanu (turpmāk – direktīva 2005/36/EK),3) Ministru kabineta 2019. gada 19. marta sēdes protokollēmuma (prot. Nr. 14 43. §) 4. punktā doto uzdevumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Spēkā ir Ministru kabineta 2002. gada 19. februāra noteikumi Nr. 68 “Izglītības programmu minimālās prasības zobārsta, farmaceita, māsas un vecmātes profesionālās kvalifikācijas iegūšanai”” (turpmāk – noteikumi Nr. 68), kuri nosaka izglītības programmu minimālās prasības zobārsta, farmaceita, māsas un vecmātes profesionālās kvalifikācijas iegūšanai Latvijas Republikā, lai iegūto profesionālo kvalifikāciju atzītu ārvalstīs.  Latvija ir saņēmusi Eiropas Komisijas 2019. gada 24. janvāra formālo paziņojumu pārkāpuma procedūras lietā Nr. 2018/2296, kurā norādīts uz to, ka Latvija nav korekti pārņēmusi vairākas direktīvas 2005/36/EK tiesību normas attiecībā uz minimālajām izglītības prasībām māsas kvalifikācijas iegūšanai. Noteikumu projekta mērķis ir novērst neatbilstību starp direktīvu 2005/36/EK un noteikumiem Nr. 68.  Direktīvas 2005/36/EK 31. panta 5. punkts nosaka, ka klīniskās izglītības ieguves laikā izglītojamās māsas piedalās attiecīgās ārstniecības iestādes nodaļas darbā tik lielā mērā, cik šī darbība atbilst viņu mācību vajadzībām, dodot topošajām māsām iespēju apgūt ar pacientu aprūpi saistītos pienākumus. To, ka māsu klīnisko izglītību organizē ārstniecības iestādēs, nosaka reglamentēto profesiju likuma 14. panta sestā daļa, bet noteikumu Nr. 68 10. punkts nosaka galvenās māsu klīnisko mācību saturu veidojošās daļas. Tā kā nevienā Latvijas Republikas ārējā normatīvajā aktā nav konkrēti noteikts, ka klīniskās izglītības laikā topošās māsas piedalās attiecīgās ārstniecības iestādes nodaļas darbā, direktīvas 2005/36/EK 31. panta 5. punktā noteiktās prasības nav pārņemtas pilnībā. Tādējādi Latvijas normatīvo aktu tiesību normas neatbilst direktīvā 2005/36/EK noteiktajam. Noteikumu projekts atbilst medicīniskās izglītības daļu diferenciācijai – teorētiskās, praktiskās un klīniskās mācības. Ar teorētisko daļu ir apzīmēta izglītības programmas teorētisko zināšanu veidotā daļa, kuru īsteno izglītības iestāde. Izglītības programmas praktiskajā daļā ietilpst izglītības iestādē un, iespējams, arī ārstniecības iestādē apgūtās praktiskās zināšanas, prasmes un iemaņas, t.sk., piemēram, mūsdienīgas medicīniskās izglītības nodrošināšanai izmantojot “datorizētas mulāžas, kas dod iespēju mācīties bez jebkādiem riskiem, kā arī droši attīstīt jaunas kompetences, izvairoties no riskiem, kas skar pacienta veselību”, ko Rīgas Stradiņa universitātes rektors raksturo ar terminu “pirmsklīnika”[[1]](#footnote-1).  Medicīniskās izglītības trešā daļa ir klīniskās mācības, kas ir ekvivalents direktīvas 2005/36/EK 31. pantā lietotajam jēdzienam “klīniskā apmācība”. Valsts valodas aģentūra un eksperti iesaka lietot terminu “mācības” kā tulkojumu angļu valodas vārdam “training”[[2]](#footnote-2). Latviešu literārās valodas vārdnīca jēdzienu “mācības” skaidro kā “procesu, kurā cilvēks gūst informāciju tā, lai to varētu praktiski izmantot savās darbībās. Attiecīgās nodarbības.“[[3]](#footnote-3), proti, tā ietver sevī gan domāšanas, zināšanu uzkrāšanas un praktiskas piemērošanas apguves darbības. Savukārt jēdziens “apmācīt” ir skaidrots ar šaurāku nozīmi profesionālā ievirzē ”mācot sagatavot (kādam uzdevumam, arodam)”[[4]](#footnote-4), t.i. drīzāk praktisku iemaņu ieguve.  Saskaņā ar direktīvas 2005/36/EK 31. panta 5. punktā noteikto, klīniskās mācības ir māsu izglītības programmas daļa, kurā studējošie strādā komandā un ir tiešā saskarē ar veselu vai slimu personu un/vai sabiedrību, t.i., šajā māsas kvalifikācijas ieguves posmā ir saskare ar reālām situācijām un pacientiem. Izmantojot iegūtās teorētiskās zināšanas, prasmes un kompetences, studējošie apgūst pacientam nepieciešamās aprūpes organizēšanu, īstenošanu un izvērtēšanu. Klīnisko mācību laikā topošās māsas apgūst ne vien darbu komandā, bet arī to, kā vadīt komandu un organizēt vispārēju pacientu aprūpi, tostarp individuālu personu un nelielu grupu veselības izglītību, veselības aprūpes iestādēs vai sabiedrībā. Klīniskās mācības var notikt tikai ārstniecības iestādēs un sabiedrībā ārstniecības personu, kurām ir tiesības mācīt studējošos ārstniecības iestādēs, vadībā, viņām sadarbojoties un saņemot palīdzību no citām kvalificētām māsām. Klīnisko mācību procesā var piedalīties arī citi kvalificēti darbinieki. Saskaņā ar direktīvas 2005/36/EK 31. panta 3. punktā noteikto, klīnisko mācību ilgums ir ne mazāk kā puse no māsu izglītības programmas ilguma, t.i. 1,5 gadi. Lai nodrošinātu vienotas terminoloģijas lietošanu tiesību normās attiecībā uz medicīnisko izglītību kopumā, ne tikai māsu kvalifikācijas iegūšanu, termins “klīniskā prakse” noteikumu projektā tiek aizstāts ar jēdzienu “klīniskās mācības” arī citu veselības aprūpes profesionālo kvalifikāciju (zobārsta, vecmātes) iegūšanai. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija (turpmāk – ministrija).  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā noteiktais attieksies uz personām, kas iegūst profesionālo kvalifikāciju māsas profesijā. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar.  |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiek pārņemta direktīva 2005/36/EK. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Direktīva 2005/36/EK |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2005/36/EK 31. panta 5. punkts | Noteikumu projekta 2.punkts | Tiks ieviesta pilnībā | Neparedzēs stingrākas prasības |
| Direktīvas 2005/36/EK 31. panta 3. punkta 3. teikums | Noteikumu projekta 3.punkts | Tiks ieviesta pilnībā | Neparedzēs stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| - | - | - |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika publicēts ministrijas tīmekļvietnē pirms tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties noteikumu projekta apspriešanā, sniedzot viedokli par noteikumu projektu, kas publicēts ministrijas tīmekļvietnē.Par noteikumu projektu tika saņemts Latvijas Lielo slimnīcu asociācijas atzinums, kurā tika ierosināts precizēt noteikumu projektā lietoto terminoloģiju un sniegt papildu skaidrojumu noteikumu projekta notācijā. |
| 3. | Sabiedrības līdzdalības rezultāti | Latvijas Lielo slimnīcu asociācijas viedoklis tika izvērtēts un iespēju robežās ņemts vērā.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Latvijas Universitāte, Rīgas Stradiņa universitāte, Daugavpils Universitāte, kā arī to pārraudzībā esošās aģentūras - koledžas (Latvijas Universitātes Rīgas Medicīnas koledža, Latvijas Universitātes P. Stradiņa medicīnas koledža, Rīgas Stradiņa universitātes Sarkanā Krusta medicīnas koledža, Daugavpils Universitātes Daugavpils Medicīnas koledža), kuras īsteno izglītības programmas māsu profesionālās kvalifikācijas iegūšanai. Ņemot vērā reglamentēto profesiju likuma 9. panta trešajā daļā noteikto, ka medicīniskās izglītības klīniskās mācības īsteno ārstniecības iestādes, noteikumu projekta izpildē ir iesaistītas arī ārstniecības iestādes.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs institucionālo struktūru, kā arī iesaistīto institūciju funkcijas un cilvēkresursus.  |
| 3. | Cita informācija | Nav.  |

Izglītības un zinātnes ministre I. Šuplinska

Vīza:

Valsts sekretāre L. Lejiņa

I.Stūre, 67047899

Inese.Sture@izm.gov.lv

1. <https://www.diena.lv/raksts/viedokli/latvija/rsu-rektors-simulacijas-balstita-izglitiba-medicina-ir-jaatbalsta-valstiski-14204837> [↑](#footnote-ref-1)
2. „Terminoloģija Eiropas kvalifikāciju ietvarstruktūras un Latvijas kvalifikāciju ietvarstruktūru kontekstā” <http://www.nki-latvija.lv/content/files/Terminologijas_zinojums_2016_1.pdf> [↑](#footnote-ref-2)
3. Latviešu literārās valodas vārdnīca, šķirklis “mācības” <https://tezaurs.lv/llvv/> [↑](#footnote-ref-3)
4. Latviešu literārās valodas vārdnīca, šķirklis “apmācīt” <https://tezaurs.lv/llvv/> [↑](#footnote-ref-4)